བསྟན་པ་ལགས།བཀའ་ཤག་ནས་རིམ་པས་གནས་ཚུལ་གསལ་ཁ་གཏོད་ཚུལ་དེ་མ་ཞུས་ན་ཡང་མཁྱེན་རྒྱུ་རེད།སྐུ་ཞབས་སྤེན་པ་ཚེ་རིང་ལགས་ལས་གནས་ནས་འཕོ་འགྱུར་བཏང་བ་དེ་རྩ་ཁྲིམས་དང་བཅའ་ཁྲིམས་ལ་དེ་ཙམ་འབྲེལ་བ་ཡོད་མེད་མི་ཤེས།གང་ལྟར་བཀའ་ཤག་ནས་གཞུང་ཞབས་ལས་བྱེད་པའི་བླང་དོར་སྒྲིག་གཞི་སྐོར་གསུང་གི་ཡོད་རེད་ལ།ཉེས་དོན་དོན་ཚན་བཅུ་པོ་ཡང་ལས་བྱེད་པའི་སྤྱོད་ལམ་འཁྱེར་ཕྱོགས་དང་ཕྱག་ལས་གནང་ཕྱོགས།སྒྲིག་གཞིའི་དགོངས་དོན་བཅས་དང་འབྲེལ་ནས་གལ་ཆེའི་སྤྱི་དོན་འཐུས་ཤོར་གྱི་དཔེ་མཚོན་འགའ་དང་།གཞུང་འཛིན་བཀའ་ཤག་གི་ཁ་གཏད་ལྟ་བུར་བཞེངས་པའི་སྤྱོད་ལམ་དང་ཀུན་སློང་།དེ་བཞིན་གཞུང་གི་ཁེ་ཕན་ལ་གནོད་པའི་གནས་ཚུལ་ཕྱིར་བསྒྲགས་པ།བྱ་སྤུ་གནོན་ལྟར་གོང་འོག་གི་སྒྲིག་མ་ཁུར་བ་བཅས་ལ་བརྟེན་ནས་གོང་རིམ་བཞིན་གསལ་བཤད་ཉེན་བརྡ་སྔ་ཕྱིར་ཐེངས་གཉིས་བཏང་ཡང་།བཟང་ཕྱོགས་ཀྱི་འགྱུར་བ་གང་ཡང་མེད་པར་སྔར་ལམ་བཞིན་དེ་མུར་གནས་མུས་སུ་སོང་།མཇུག་མཐར་ཉེན་བརྡ་མཐའ་མ་དང་ལྷན་འཕོ་འགྱུར་བཏང་དགོས་བྱུང་པའི་གོ་རིམ་དེ་འདྲ་རེད་ལ།གོང་གི་དོན་ཚན་བཅུ་དང་འབྲེལ་བའི་གནད་དོན་གང་ཡང་རུང་བ་གཅིག་གིས་ཀྱང་ཐག་གཅོད་དེ་ལྟར་གནང་འོས་པ་ཡིན་པའི་རྒྱུ་དེ་འདྲ།གཞན་དྲང་པོ་བཤད་ན་སྐུ་ཞབས་སྤེན་པ་ཚེ་རིང་མི་དཀར་པོ་ལུག་འདྲ་བ་ཞིག་ལ་ཞྭ་མོ་ནག་པོ་ཞིག་གཡོགས་ཐུབ་སོང་ན་བསམ་པ་སེམས་པའི་ཟུར་ལའང་མེད།